ઈડર તાલુકાના મણિયોરમાં રહેતા રોહન બાબુભાઈ ઠાકોર(ચૌહાણ) અને ઈડરમાં રહેતા તેના બનેવી વિક્રમભાઈ તુલસીદાસ સગર અને તેમની પત્ની સંગીતાબેન ગત શુક્રવારના રોજ ઈડર બસ સ્ટેશનમાં ઉભા હતા, તે દરમિયાન અગાઉ થયેલી બોલાચાલીની અદાવત રાખી વિકી ગણપતસિંહ કુંપાવત, ધનપાલસિંહ રાઠોડ, સિધ્ધાર્થસિંહ રાઠોડ, હાર્દિકસિંહ રાઠોડ, ધર્મસિંહ રાઠોડ નામના શખ્સોએ તિક્ષ્ણ હથિયારો વડે ઘાતકી જીવલેણ હુમલો કરી વિક્રમ સગર અને રોહન ઠાકોરના પીઠ ઉપર ખંજર અને ચપ્પાના ઘા ઝિંકતાં બંનેને ગંભીર ઈજાઓ કરી હતી, જે અંગે ઈડર પોલીસ મથકે પાંચેય શખ્સો વિરૃધ્ધ પોલીસે ફરીયાદ નોંધી છે.